SARLNUUS SONDAG 30 MAART 2008 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Oudio is ook beskikbaar via die web www.sarl.org.za, klik op ARMI en 
volg die koppelings soos aangedui. Vir oudio via Echolink koppel met ZSOJPL- 
R. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is George, ZSONE, vanuit Pretoria met herleidings op 
28,325, 14,235, 10,130, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


STIL SLEUTELS 


Dit is met diep leedwese dat ons die afsterwe van die volgende radioamateurs 
moet aankondig: 


) 


Lawrence Delport, ZS6LAW, in die ouderdom van 89 jaar op 24 Maart na `n 
lang siekbed. Lawrence was `n SARL-id totdat hy ongeveer 6 jaar gelede na 
die VSA verhuis het. Hy laat sy eggenote Joy, 4 seuns en 3 dogters na. 


Mac, ZSGMAGC, se sleutel het op Dinsdag 1 April stil geraak nadat hy `n aantal 
weke gelede deur beroerte getref is, waarvan hy nooit werklik herstel het nie. 


Fred Aust, ZS6MRA, is op Woensdag 2 April op sy verjaardag na `n kort siekbed 
oorlede. 


Ons betuig ons innige meegevoel aan die familie en vriende van die afgestor- 
wenes. 


(POUSE) 
In vandag se SARLNuus: 
SARL SE NASIONALE KONVENSIE MOET NIE MISGELOOP WORD NIE 


GASHEERAANBIEDINGS VIR DIE VOLGENDE NASIONALE KONVEN- 
SIE INGEWAG 


WAAROM IS ONS SO TRAAG OM ONS PRESTEERDERS VIR 'N TOEKEN- 
NING TE BENOEM? 


BEREI VOOR VIR WêRELDAMATEURRADIODAG OP 18 APRIL 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL SE NASIONALE KONVENSIE MOET NIE MISGELOOP WORD NIE 


Die konvensie van die SARL vanaf Vrydag 11 April tot Sondag 18 April in 
Bloemfontein is `n gebeurtenis wat nie misgeloop moet word nie. Indien jy 


nognie vir die naweek bespreek het nie, doen dit onverwyld; more is die laaste 
dag. Besoek www.sarl.org.za vir die volledige program en besprekingsvorm sowel 
as 'n lys van B&B-voorsieners. 


Daar sal `n bywoningspryskompetisie wees waarin `n Yaesu VX-120 tweemeter 
handdraagstel gewen kan word. Die prys is geskenk deur AES (Amateur Elec- 
tronic Supplies). 


Indien jy nie kan deelneem nie, magtig iemand anders om namens jou te stem. 
Die vorm kan van die webwerf van die SARL afgelaai word en moet aan die 
SARL-kantoor gefaks word voor kantoorsluiting op Donderdag 10 April of ty- 
dens registrasie vir die AJV ingehandig word. 


Die besigheidsgedeelte van die AJV sal lewendig uitgesaai word op 145,750 MHz 
in Pretoria, 7 (82 and 14 150 kHz en oudio sal ook via die webwerf en Echolink 
beskikbaar wees. Vir oudio via die web, besoek www.sarl.org.za, klik op “pub- 
lications”, kies ARMI en die “web cast”-opsie. 


GASHEERAANBIEDINGS VIR DIE VOLGENDE NASIONALE KONVEN- 
SIE INGEWAG 


Klubs word uitgenooi om `n bod in te dien om gasheer te wees vir die 2009 
nasionale konvensie waarvoor die voorgestelde datum 18 April is. Hierdie datum 
sal tydens die AJV volgende naweek bevestig word. 'Tradisioneel wissel die 
vergaderplek tussen `n plek in Gauteng en 'n ander een in die land. Dit is egter 
nie 'n vaste reel nie. Indien `n bod van klubs in die skone Kaap ontvang word, sal 
niemand seker objekteer nie. Berei asb. u bod voor, en dit sal onder algemene 
sake bespreek word. 


SLUITINGSDATUM VIR DIE RAE EN EKSAMENSENTRUMS 


Die volgende radioamateureksamens sal op 15 Mei 2008 afgeneem word. Die 
sluitingsdatum vir registrasie van eksamensentrums en inskrywings vir die aflê 
van eksamens is 10 April 2008. Laatinskrywings sal nie aanvaar word nie en 
aansoeke wat na 10 April vir die eksamen in Mei ontvang word, sal oorgehou 
word vir die eksamen in Oktober. 


Die inskrywingsfooi vir beide die eksamens vir Klas A en Klas B is R300 maar 
vir studente onder 25 jaar is dit R200. 

Volledige besonderhede en inskrywingsvorms is op die webwerf beskikbaar. Dit 
is belangrik om die instruksies noukeurig te volg ten einde vertragings met reg- 
istrasie te vermy. Besoek www.sarl.org.za, klik op “licensing” en kies Radioa- 
mateureksamens. 


Klubs wat eksamensentrums reel moet vir elke eksamen herregistreer en daar- 
voor is die sluitingsdatum ook 10 April. 


PRESIDENTSNET' 


Die volgende Presidentsnet sal om 19:00 op Sondag 20 April 'n aanvang neem. 
Integnet sal eers weer in Mei `n aanvang neem. Luister gereeld na SARLnuus 


vir besonderhede. 


WAAROM IS ONS SO TRAAG OM ONS PRESTEERDERS VIR 'N TOEKEN- 
NING TE BENOEM? 


Die SA-Amateurradioontwikkelingstrust herhinner klubs en individuele radioa- 
mateurs om te dink wie in hulle gemeenskap 'n toekenning vir die promovering 
of ontwikkeling van amateurradio toekom. Die 'Trust wag nominasies vir die 
drie toekennings in wat deur Nokia Siemens Netwerke geborg word. 


Die toekennings is: 


Garth Milne Tegniese Innovasietoekenning. Dit word toegeken vir die onderste- 
uning, ontwikkeling en toepassing van tegnologiese innovasie in amateurradio in 
Suid-Afrika. Die ontvanger sal `n persoon wees wat die gebruik van tegnologie 
in amateurradio op klubvlak, nasionaal, in skole of tersiere opvoedingsinrigtings 
bevorder het. 


NSN-Radioamateur van die Jaar. Hierdie toekenning is vir die ondersteuning 
en ontwikkeling van die amateurradiodiens in Suid-Afrika, nie vir individuele 
prestasies soos DXCCO of ander bedryfsprestasies of kompetisies nie. Die ont- 
vanger sal 'n persoon wees wat sy of haar kundigheid en tyd gewy het aan die 
bevordering van amateurradio in Suid-Afrika. 


NSN-Amateurradiogemeenskapsdienstoekenning. Jaarliks word erkenning ver- 
leen aan `n radioamateur of `n groep radioamateurs vir diens wat aan `n gemeen- 
skap gelewer is. Dit kan insluit ondersteuning aan 'n gestremde radioamateur, 
die verlening van kommunikasiediens tydens 'n sportbyeenkoms of `n ramp soos 
'n oorstroming, veldbrande of `n aardbewing. 


Nominasies word ingewag vir `n individu of `n groep van persone soos `n radiok- 
lab of `n vereniging. 


Volledige besonderhede en nominasievorms is beskikbaar van www.amateurradio.org.za. 
Sluit asb. soveel besonderhede as moontlik in die nominasies in aangesien die 
beoordelaars slegs die geskrewe nominasie voor hulle het waarvolgens besluite 
geneem kan word. Die sluitingsdatum is 19 April 2008. 


BEREI VOOR VIR WêRELDAMATEURRADIODAG OP 18 APRIL 
(Gedeeltelik uit die ARRI-nuusbrief) 


Elke jaar op die herdenking van die stigting op 18 April van die Internasionale 
Amateurradio-unie word Wêreldamateurradiodag gevier. Op vanjaar se 83ste 
herdenking van sy stigtingsvergadering in Parys, wy die IARU aan die toekoms 
van amateurradio met die tema “Amateurradio: 'n Fondament vir 'Tegniese 
Kennis”. 


Dit is geen geheim nie dat baie professionele mense in die veld van radio, TV, 
kommunikasie en elektronika hul tegniese studie as jong radioamateurs begin 
het en dit kan steeds as `n unieke aantrekkingskrag dien vir toekomstige jong 
radioamateurs. 


Wêreldamateurradiodag bied 'n unieke geleentheid om amateurradio te adver- 
teer en te bevorder, dus is dit `n goeie idee om op Vrydag die 18de jou handdraag- 
stel na jou werk te neem en te demonstreer hoe kommunikasie deur herhalers 
bedryf word. Dit sal ook die geleentheid bied om jou kollegas te vertel van die 
gemeenskapsdiens wat deur amateurradio verrig word tydens gebeure soos by- 
eenkomste, maratons, vloede, vure ens. Gedurende rampe faal kragdistribusie- 
en telefoonstelsels dikwels en amateurradio het altyd in die verlede tot redding 
gekom deur kommunikasie te verskaf aangesien dit onafhanklik draagbaar of 
mobiel bedryf kan word. Klubs of individue kan ook spesiale stasies op publieke 
plekke oprig. SA AMSAT sal ook tydens hulle konvensie op 19 April aan die 
verrigtinge deelneem. 


VOORTPLANTINGSVOORSPELLING 


Met die afwesigheid van Hannes Coetzee rapporteer ZS6AKV dat geomagnetiese 
toestande tans stil is. Die vooruitsig is dat `n koronale gat besig is om in `n 
geo-effektiewe posisie te roteer. Lokale HF-toestande dui op meesal onstabiele 
tot swak toestande. Die aktiewe areas op die son het reeds `n M-klas fakkel 
voortgebring en daar is steeds 'n geringe moontlikheid vir die voorkoms van 
CO-klas fakkels. 


M-klas fakkels is van mediumgrootte; hulle kan kortstondige radiouitwissing 
veroorsaak wat die aarde se poolgebiede affekteer. Kleinere uitstralingstorms 
volg somtyds na `n M-klas fakkel. In vergelyking met X- en M-klas gebeurtenisse 
is C-klas fakkels klein met min merkbare gevolge hier op aarde. 


Daar is geen sigbare sonvlekke nie. 


40 m behoort redelike landswye dekking te bied gedurende die dagligure met, 80 
m wat na sononder tot sy reg kom. 


Aangaande DX mag daar laat namiddag `n opening na die VSA se ooskus wees 
op 15 m en Lateraan op 20 m. 20 m mag ook laat namiddag DX na die weskus 
toelaat. Laat namiddag mag daar kort openinge tot 10 m na Europa wees wat 
vinnig na 15 m en dan na 20 m verskuif. 


Vroegoggend mag daar openinge na Australië wees. In die algemeen sal toes- 
tande onstabiel wees, dus is die beste advies luister, roep CO en jy mag verras 
word. 


Besoek gerus www.spaceweather.co.za vir meer inligting. 
DAGBOEK VAN GEBEURE 


6 April - Sluitingsdatum vir bywoningsbesprekings vir die SARL se AJV; 10 
April Laaste dag om eksamensentrums te registreer en ook vir inskrywings vir 
die RAF in Mei; 11 tot 138 April - SARL AJV in Bloemfontein; 12 April - Kemp- 
tonpark AmateurRadio Tegniese Vereniging begin met `n Klas B RAF-kursus; 
15 April - Overberg ARK AJV; 18 April Wereldamateurradiodag; 19 April 
- SA AMSAT Ruimtekommunikasiekonferensie; Magalies ARK Snuffelmark en 


sluitingsdatum vir toekennings deur die SA-Amateurradioontwikkelingstrust en 
sluitingsdatum vir Nokia Siemens Netwerk Toekennings. 


SARL nuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 73. 


/EX 


